ศุภศิษฏ์ จงชีวีวัฒน์

**ศุภศิษฏ์ จงชีวีวัฒน์** (เกิด 21 กุมภาพันธ์ พ.ศ. 2534) ชื่อเล่น **มิว** เป็นนักแสดง นักร้อง นายแบบ พิธีกรชาวไทยชาวไทยเชื้อสายจีน เป็นที่รู้จักกันในบทบาท “ธาร“ จากซีรีส์เรื่อง *[[เกลียดนักมาเป็นที่รักกันซะดี ๆ]]* เขาเป็นศิลปินไทยคนแรกที่ติดชาร์ต World Digital Song Sales Chart ของ Billboard โดยเพลงของเขา 5 เพลงติดอยู่ใน 10 อันดับแรก

## ประวัติ
ศุภศิษฏ์ จงชีวีวัฒน์ เกิดเมื่อวันที่ 21 กุมภาพันธ์ 2534 เป็นบุตรชายคนโตของครอบครัว มีน้องสาว 1 คน จบการศึกษาระดับมัธยมศึกษาจากโรงเรียนสาธิตแห่งมหาวิทยาลัยเกษตรศาสตร์ แล้วเข้าศึกษาต่อในระดับปริญญาตรี ภาควิชาวิศวกรรมอุตสาหการ คณะวิศวกรรมศาสตร์ มหาวิทยาลัยเกษตรศาสตร์ จบการศึกษาด้วยเกียรตินิยมอันดับ 1 เหรียญทอง ภาควิชาวิศวกรรมอุตสาหการ จากนั้นเข้าศึกษาต่อในระดับปริญญาโท ภาควิชาวิศวกรรมอุตสาหการ คณะวิศวกรรมศาสตร์ จุฬาลงกรณ์มหาวิทยาลัยและระหว่างเรียนต่อปริญญาโทได้เป็นผู้ช่วยสอนวิชาสถิติ ให้นักศึกษาระดับปริญญาตรี และได้เป็นวิทยากรให้กับโรงเรียนต่างๆเกี่ยวกับการสร้างความมั่นใจตนเองและแนะแนวเรื่องการเรียนตามสถานศึกษา  ปัจจุบันกำลังศึกษาต่อในระดับปริญญาเอก ภาควิชาวิศวกรรมอุตสาหการและยังได้รับเชิญให้ไปเป็นวิทยากรด้านต่างๆทั้งด้านศึกษา และสิ่งแวดล้อม  คณะวิศวกรรมศาสตร์  จุฬาลงกรณ์มหาวิทยาลัย

## การทำงาน
### ด้านการแสดงและเข้าวงการบันเทิง

ศุภศิษฎ์เริ่มเข้าสู่วงการโดยเป็นนักแสดงนำใน บันทึกกรรม ทางช่อง 3 และเป็นหนุ่มโสดรายการ รู้ไหมใครโสด เมื่อปี พ.ศ. 2559

แต่เริ่มมีชื่อเสียงเป็นที่รู้จักจากผลงานซีรีส์เรื่อง “ธารไทป์เดอะซีรีส์”
ด้านงานภาพยนตร์ ศุภศิษฏ์ได้ร่วมแสดงในภาพยนตร์สั้นเรื่อง Undefeated ซึ่งเป็นภาพยนตร์โฆษณาของ Garena Free Fire TH ร่วมกับอุรัสยา เสปอร์บันด์ และลุค อิชิคาว่า โดยออกอากาศทางช่องยูทูปเมื่อวันที่ 9 มีนาคม 2021

นอกจากนี้ศุภศิษฏ์รับบทเป็น "แม้น" ผู้ชายธรรมดาที่ชอบช่วยเหลือคนในละแวกบ้าน แม้ว่าจะมีหลายคนที่คิดว่าเขาเพี้ยนที่หาเรื่องใส่ตัว ในมินิซีรีส์เรื่อง “Super แม้น (Super Maen)” ภายใต้โปรเจ็กต์ Drama For All โดย Thai PBS ซึ่งโปรเจกต์นี้เป็นละครมิติใหม่ให้ผู้ชมทั่วไป ผู้พิการทางการมองเห็น รวมถึงผู้พิการทางการได้ยิน สามารถรับชมไปพร้อม ๆ กันได้อย่างเท่าเทียม ซึ่งออกอากาศในวันที่ 21 – 22 สิงหาคม 2564

ในเร็วๆ นี้ศุภศิษฏ์เตรียมผลิตและนำแสดงในซีรีส์เรื่อง "The Ocean Eyes" ซึ่งเป็นซีรีส์เกี่ยวกับสัตวแพทย์สัตว์น้ำเรื่องแรกของเอเชีย โดยร่วมทุนระหว่างไทย จีน และสหรัฐอเมริกา ซีรีส์เรื่องนี้นี้ผลิตโดย มิว ศุภศิษฏ์ สตูดิโอ และคาดว่าจะเข้าฉายในปี 256ุ6โดยร่วมงานกับทีมต่างประเทศ กับ โปรดิวเซอร์ Rick McCallum  Rick McCallum และ Herbert Primigที่มีผลงาน
โปรดิวเซอร์ เรื่องThe Star Wars มากำกับ และได้ไดเรคเตอร์ Drew Thomas, Wayne Rose, Henry Gilroy- ที่เคยเขียนบทstar wars The Clone wars

ปี 2023, ศุภศิษฏ์รับบทเป็น "**บรรเทา**" พระเอกจากละครดัง "**รักร้าย**" ทางช่อง One 31 นำแสดงประกบนักแสดงมากความฝีมือของไทยอย่างใหม่ ดาวิกา, เจษ เจษพิพัฒน์, ลิลลี่ ภัณฑิลา. แหม่ม แคทริยา แมคอินทอช และนักแสดงอีกหลายท่าน ละคร "**รักร้าย**" เป็นเรื่องราวของ **เวนิการ์ (ใหม่)** หญิงสาวที่มีความมุ่งมั่นในการสร้างแบรนด์เครื่องสำอาง จนมีชื่อเสียง และด้วยความเป็นสาวเก่งของเธอนั้น ยังมี **บรรเทา (มิว)** เพื่อนสนิท เป็นคนไอคิวสูง แเละเก่งเรื่องการเงินมาก บรรเทาจะคอยอยู่เคียงข้าง เป็นที่ปรึกษาวนิการ์แทบทุกเรื่อง แต่แล้ว โชคชะตาก็พัดพาให้ เวนิการ์ได้มาเจอกับ **ธีรกิจ (เจษ)** นักธุรกิจหนุ่ม โพรไฟล์ดี ผู้เพียบพร้อม ที่เป็นอีกหนึ่งแรงสนับสนุน ช่วยให้ธุรกิจของเวนิการ์ไปได้ดียิ่งขึ้น โดยมี **ดั่งวาด** **(แหม่ม)** ผู้เป็นญาติห่างๆ ที่ธีรกิจให้ความเคารพ คอยเป็นกุนซือ ให้คำปรึกษาในทุกเรื่อง การมาของธีรกิจครั้งนี้ ทำให้เส้นทางความรักของของเวนิการ์ เต็มไปด้วยสีสันในชีวิต โดยละครออกอากาศทางช่อง One 31 ตอนแรกวันที่ 20 มีนาคม 2023

ศุภศิษฏ์ ยังได้รับบทเป็น "คุณป๊อป" นักแสดงนำในเรื่อง "Love Me Again The series" ซึ่งเป็นเรื่องราวสุดอลหม่านระหว่าง คุณป๊อบ (มิว) ครีเอเตอร์ของวง AGA1N วงไอดอลสุดดังที่เพิ่งเดบิ้วใหม่ กับสมาชิกคนล่าสุดของวงอย่าง บี สาวแบ๊ววัย 20 ที่ป้ำๆ เป๋อๆ เกินวัย มีเพียงคนดูที่รู้ความจริงว่าบีเป็นสาวใหญ่วัย 50 ที่ปลอมตัวมาเพื่อตามรักแท้ รักเดียว โดยได้ประกบการแสดงกับนักแสดงอย่าง เขต ฐานทัพ, มายล์ ลภัสลัล. แม้ก กรธัสส์ และนักแสดงหน้าใหม่อีกหลายคน โดยซีรีย์ออกอากาศทางช่องทาง Viu Thailand ในวันที่ 23 มีนาคม 2023

### ด้านงานเพลง
ศุภศิษฏ์เปิดตัว MewSuppasit Studio อย่างเป็นทางการ เมื่อวันที่ 5 มิถุนายน 2563 เพื่อดูแลวางแผนและพัฒนาศักยภาพตนเองในการทำงานให้ดีขึ้น โดยมีผลงานเพลงในฐานะศิลปิน กับซิงเกิลแรกในชีวิต 'Season of You (ทุกฤดู)' เปิดตัวเมื่อวันที่ 1 สิงหาคม 2563 ที่ผ่านมา ณ Serealscapes studio ผ่านการแถลงข่าวระดับโลกพร้อมแฮชแท็ก #SeasonOfYouGlobalPress ที่ติดอันดับ 1 เทรนด์โลกบน Twitter และอีก 16 ประเทศ กลายเป็นแฮชแท็กที่มีคนทวีตมากที่สุด โดยมีการทวีตมากกว่า 1.2 ล้านครั้ง ภายหลังการเปิดตัวและปล่อยมิวสิควิดีโอ ภายในระยะเวลา 45 ชั่วโมง ทำให้ยอดวิวส์ทะลุ 1,000,000 วิวส์เป็นที่เรียบร้อย

ในวันที่ 19 พฤศจิกายน 2563 ศุภศิษฏ์ได้เผยแพร่ซิงเกิ้ลที่ 2 ชื่อ "Nan Na" ในงานแถลงข่าวระดับโลกผ่านช่องทาง V-Live ในวันเดียวกันนั้น เขาได้ประกาศโปรเจกต์ในอนาคตหลายโปรเจกต์ โดยมิวสิกวิดีโอเพลง "Nan Na" ก็ทะลุ 1 ล้านวิวส์ภายในเวลา 22 ชั่วโมง เพียงไม่กี่เดือนในอาชีพนักดนตรี ศุภศิษฏ์ได้เข้าร่วมแสดงในเทศกาลดนตรีต่างๆ ของประเทศไทย เช่น Cat Expo และ Big Mountain Music Festival เทศกาลกลางแจ้งที่ใหญ่ที่สุดในเอเชียตะวันออกเฉียงใต้

เมื่อวันที่ 4 กุมภาพันธ์ พ.ศ. 2564 ศุภศิษฏ์ได้ออกซิงเกิ้ลที่ 3 ในชื่อ "Good day" โดยเพลงนี้ได้รับรางวัล "Music of the Week" ถึง 2 ครั้ง บนเวที T-Pop Stage

สำหรับซิงเกิ้ลที่ 4 ชื่อว่า "THANOS" ได้ปล่อยเมื่อวันที่ 14 มีนาคม พ.ศ. 2564 เพลงนี้เป็นเพลงบัลลาดเกี่ยวกับการหายไปจากชีวิตของใครบางคน เขียนและโปรดิวซ์โดย ว่าน ธนกฤต ซึ่งมิวสิควีดีโอนำแสดงโดย มีน พีชญา 

เมื่อวันที่ 18 มิถุนายน พ.ศ. 2564 ศุภศิษฏ์ได้ออกซิงเกิ้ลที่ 5 ในชื่อ "Summer Fireworks" ซึ่งเป็นเพลงสากลเพลงแรกที่เขาแต่งขึ้นเอง โดยเพลงนี้อุทิศให้แฟนคลับชื่อซัมเมอร์ ซึ่งส่งจดหมายให้กำลังใจถึงเขาเมื่อปีก่อน แต่เสียชีวิตลงด้วยโรคประจำตัว

ในวันที่ 1 สิงหาคม 2564 ครบรอบ 1 ปีของมิว ศุภศิษฏ์ กับก้าวแรกในเส้นทางสายดนตรี พร้อมเปิดตัวอัลบั้มเต็มครั้งแรกในชีวิต "อัลบั้ม 365 (Three Six Five)" มีด้วยกันทั้งหมด 10 เพลง โดยมีเพลงที่ปล่อยออกมาแล้ว 5 เพลง ได้แก่ Season of You (ทุกฤดู), Nan Na (นั้นนา), Good Day, THANOS (ธานอส) และ Summer Fireworks พร้อมด้วย 5 เพลงใหม่ ซึ่งในวันที่ 4 สิงหาคม 2564 billboard charts ได้ประกาศผลการจัดอันเพลง ผ่านทางทวิตเตอร์ @billboardcharts ว่าอัลบั้ม 365 (Three Six Five) อัลบั้มแรกของมิว ศุภศิษฏ์ ได้ขึ้นสู่ Top 10 ในชาร์ตถึง 5 เพลงด้วยกัน ในสาขา World Digital Song Sales ชาร์ตรวมยอดขายเพลงทางช่องทางดิจิตอล นับว่าเป็นศิลปินไทยคนแรกที่ติดชาร์ตบิลบอร์ดในสาขานี้ ซึ่งเพลงไตเติ้ลอย่าง Drowning ขึ้นสูงสุดถึงอันดับ 4 ตามมาด้วยอันดับ 5 เพลง Miss You Feat.ส้ม มารี, อันดับ 6 เพลง Let Me Be Feat.AUTTA, อันดับ 7 เพลง More and more และอันดับ 8 เพลง Time Machine

เมื่อวันที่ 5 ตุลาคม พ.ศ. 2564 มิว ศุภศิษฏ์ สตูดิโอ ได้ประกาศโปรเจกต์ใหญ่ที่ชื่อว่า "Global Collaboration Project 2021" โดยเป็นการทำเพลงร่วมกับศิลปินระดับโลกจากประเทศต่างๆ โปรเจกต์นี้เปิดตัวอย่างเป็นทางการด้วยซิงเกิ้ลแรกที่ชื่อว่า “SPACEMAN” ซึ่งได้ดูโอ้เพลงอิเล็กทรอนิกส์ชื่อดังของอังกฤษ HONNE. มาร่วมแต่งเพลงและโปรดิวซ์ให้ โดยได้แสดงสดครั้งแรก ณ ประเทศเกาหลีใต้ในงาน Asia Song Festival 2021 โดยได้รับเลือกให้เป็นตัวแทนศิลปินจากประเทศไทย นอกจากนี้เพลง SPACEMAN เข้าสู่ iTunes chart ถึง 49 ประเทศ โดยขึ้นอันดับ 1 ใน 20 ประเทศ อันดับ 2 ในสหรัฐอเมริกา อันดับ 1 ใน US Pop Chart และอันดับ 7 ใน worldwide iTunes song chart นอกจากนี้ SPACEMAN ยังติดชาร์ต Billboard ในสาขา Hot Trending Song ต่อเนื่อง 8 สัปดาห์ โดยขึ้นอันดับ 2 ในชาร์ตประจำสัปดาห์และอันดับ 1 ในชาร์ต 24 ชั่วโมง ทำให้ศุภศิษฏ์ป็นศิลปินไทยและเอเชียตะวันออกเฉียงใต้คนแรกที่เข้าสู่ชาร์ตดังกล่าว 

สำหรับเพลงที่สองของ Global Collaboration Project ศุภศิษฏ์ได้ร่วมงานกับนักร้อง-นักแต่งเพลงชาวเกาหลี แซม คิม Sam Kim ซึ่งได้รวมแต่งเพลงและโปรดิวซ์ใในชื่อเพลงว่า "Before 4:30 (She Said...)" ซึ่งเป็นเพลงรักสไตล์ R &B โดยเสียงอันเป็นเอกลักษณ์ของคิมและเสียงร้องที่ชวนฝันของศุภศิษฏ์เข้ากันได้อย่างมีศิลปะ

สถิติของเพลง "Before 4:30 (She Said...)" สามารถเข้าสู่  iTunes Chart ได้ใน 53 ประเทศ โดยขึ้นสู่อันดับ 1 ใน 21 ประเทศ ซึ่งทำลายสถิติเดิมของเพลง SPACEMAN นอกจากนี้ เพลงยังขึ้นสู่อันดับ 1 ในชาร์ตเพลง iTunes R&B ใน 41 ประเทศ รวมทั้งสหรัฐอเมริกา และอันดับ 10 ใน worldwide iTunes song chart โดยมิวสิควิดีโอเพลงนี้ได้ Miss Universe Thailand 2021 แอนชิลี สก๊อต-เคมมิส เป็นนางเอก MV โดยมีจุดประสงค์เพื่อเผยแพร่แนวคิด real size beauty โดยเพลงนี้เปิดตัวอย่างเป็นทางการผ่านการแถลงข่าวที่จัดขึ้นที่ริเวอร์พาร์ค ไอคอนสยาม เมื่อวันที่ 20 ธันวาคม พ.ศ. 2564 โดยมีแฟนเพลงและสื่อมวลชนเข้าร่วมงาน และการถ่ายทอดสดงานแถลงข่าวใน Weibo มีผู้เข้าชมมากกว่า 2.9 ล้านครั้ง นอกจากนี้เพลง "Before 4:30 (She Said...)" ยังติดชาร์ต Billboard ถึง 3 สาขา ได้แก่ R&B Digital Song Sales ในอันดับที่ 4, R&B/Hip-Hop Digital Song Sales ในอันดับที่ 8 และ Hot Trending Songs Chart ในอันดับที่ 5 โดยชาร์ต Billboard ในสาขา R&B Digital Song Sales และ R&B/Hip-Hop Digital Song Sales ศุภศิษฏ์เป็นศิลปินไทยคนแรกที่ทำได้สำเร็จ นอกจากนี้นิตยสารชื่อดังของอเมริกาอย่าง Forbes ได้เขียนบทความถึงศุภศิษฏ์ว่า "ในขณะที่ประสบความสำเร็จบนหน้าทวิตเตอร์ ซิงเกิ้ลนี้ยังสร้างความประทับใจ และเป็นที่น่าจับตามองบนโลกโซเชียลมีเดียในหลายๆ แพลตฟอร์ม และอีกหนึ่งความสำเร็จของ มิว ศุภศิษฏ์ คือการคว้าอันดับยอดขายสูงสุดบน billboard chart นี่เป็นขอพิสูจน์ได้ว่ากลุ่มแฟนคลับของเข้าได้ค่อย ๆ ขยายฐานมากขึ้นในตลาดเพลงที่ใหญ่ที่สุดในโลก"

ในปัจจุบันมีเพลงจากศิลปินไทยเพียง 9 เพลงที่ติดชาร์ต Billboard โดย 7 เพลงนั้นมาจากผลงานของศุภศิษฏ์

ปี 2023, เพลงประกอบละคร "รักร้าย" ชื่อเพลงว่า "บรรเทา"

### ด้านธุรกิจ

ศุภศิษฏ์เปิดตัว MewSuppasit Studio อย่างเป็นทางการ เมื่อวันที่ 5 มิถุนายน 2563 เพื่อดูแลวางแผนและพัฒนาศักยภาพตนเองในการทำงานให้ดีขึ้น โดยมีผลงานเพลงในฐานะศิลปิน กับซิงเกิลแรกในชีวิต 'Season of You (ทุกฤดู)' เปิดตัวเมื่อวันที่ 1 สิงหาคม 2563 ที่ผ่านมา ณ Serealscapes studioภายหลังการเปิดตัวและปล่อยมิวสิควิดีโอ ภายในระยะเวลา 45 ชั่วโมง ทำให้ยอดวิวส์ทะลุ 1,000,000 วิวส์เป็นที่เรียบร้อย ปัจจุบันศุภศิษฏ์ได้ปรับขยายธุรกิจ โดยก่อตั้งบริษัท MSS CONNECTION เพื่อเข้าสู่อุตสาหกรรมการบันเทิงอย่างครอบคลุมครบถ้วนและต่อยอดงานเพลง ภาพยนตร์ ซีรีส์ทั้งในไทยและระดับอินเตอร์เนชั่นแนล อย่างไร้ขีดจำกัด นอกจากนี้ยังรวมไปถึงการเปิดรับศิลปินและนักแสดงในสังกัด มีเอเจนซี่ โปรโมเตอร์ รวมถึงงานโปรดักชั่นต่างๆ ซึ่งในปัจจุบันก็มีโปรเจกต์ใหญ่ต่างๆ ที่อยู่ในระหว่างการดำเนินการ และเตรียมจะร่วมงานกับศิลปินและทีมงานทั้งเบื้องหน้า เบื้องหลังที่มีชื่อเสียงในระดับโลก เพื่อผลิตผลงานคุณภาพยกระดับอุตสาหกรรมบันเทิงไทย

### งานวิทยากร,วิชาการ
*โลกออนไลน์ สังคมแห่งการ Cyberbully #หยุดเหยียดไม่เกลียดกัน -24พฤษภาคม 2564 
* ทักษะการดำเนินชีวิต และการเติบโตด้วยวิธีคิด (Growth mindset):FB : สังคมวิทยาเพื่อการพัฒนา มศว
* พลังคนรุ่นใหม่กับการอนุรักษ์พื้นที่ชุ่มน้ำ
* Soft Power ใช้เสน่ห์ไทย เข้าโจมตีหัวใจโลก
*LIVE CU GenEd - มิว ศุภศิษฏ์ Inspiration for Learning 2021 
* เสียงของคนบันเทิงรุ่นใหม่ | POP LIVE
*MRT พาน้องพิชิต TCAS  หัวข้อการบรรยาย 
เคล็ดลับความสำเร็จในการเรียนและการทำงาน 
โดยมิวศุภศิษฏ์-26สิงหาคม 2566
*Gen will survivs 
มูลนิธิเอสซีจีชวนคน Gen Z หาทางที่รอด ทาง 
ที่ใช่ หัวข้อ ชวนหาทางรอด เติมแรงบันดาลใจ 
จากThe Survivorsแห่งยุค-โรงภาพยนตร์9 
SF WORLD CINEMA,centralworld- 
31สิงหาคม2566

#### 2020

## ข้อกล่าวหา
### ข้อกล่าวหากรณีความคล้ายคลึงของผลงานมิวสิกวิดีโอคัฟเวอร์
ในวันที่ 25 กุมภาพันธ์ พ.ศ. 2564 เขาออกมิวสิกวิดีโอคัฟเวอร์เพลง Afterglow ของเอ็ด ชีแรน ร่วมกับวอร์นเนอร์ มิวสิค ไทยแลนด์ นิวทีวีและไทยรัฐรายงานข่าวระบุว่ามิวสิกวิดีโอดังกล่าวถูกตั้งคำถามว่าอาจลอกเลียนมิวสิกวิดีโอคัฟเวอร์ของแจฮยอน สมาชิกวงเอ็นซีที เพลง "I Like Me Better" ของเลาฟ์ ทำให้เกิดกระแสวิจารณ์ติดเทรนด์ทวิตเตอร์ประเทศไทย โดยมีแฟนคลับของแจฮยอนเรียกร้องให้เขาขอโทษไปยังทีมงานเป็นภาษาสากล และให้เขาออกจากการเป็นพิธีกรรายการโทรทัศน์เนื่องจากไม่พึงพอใจจากกับการชี้แจงก่อนหน้า ทีเอ็นเอ็นและเดอะสแตนดาร์ดรายงานในวันที่ 27 กุมภาพันธ์ พ.ศ. 2564 ระบุว่า ทีมงาน Mew Suppasit Studio ลบมิวสิกวิดีโอดังกล่าวออกและชี้แจงออกมา 3 ฉบับทางทวิตเตอร์ โดยยอมรับว่าวิดีโอทั้งสองมีส่วนคล้ายกันจริง แต่ไม่มีเจตนา ต่อมาในวันที่ 4 มีนาคม เขาแถลงข่าวขอโทษและยืนยันว่าไม่มีเจตนา และทนายความชี้แจงว่าไม่มีส่วนใดที่ขัดต่อกฎหมาย

ในเดือนพฤศจิกายน 2564 ทีเอ็นเอ็นและเดอะแบงค็อกอินไซต์รายงานระบุว่าต้นสังกัดของเขาได้ฟ้องดำเนินคดีหมิ่นประมาทและความผิดตาม พรบ. คอมพิวเตอร์จำนวน 10 ราย

### ข้อกล่าวหาจากอาร์ต ภาคภูมิ
ในช่วงปี 2564 มติชนรายงานข่าวอ้าง อาร์ต ภาคภูมิ อดีตนักแสดงร่วมกับศุภศิษฏ์จากซีรีส์เรื่อง *What The Duck รักแลนดิ้ง* ออกมากล่าวว่าศุภศิษฏ์เคยมีพฤติกรรมคุกคามทางเพศต่อเขา คือโดนจูบโดยไม่ยินยอมพร้อมใจ ด้านศุภศิษฏ์ให้สัมภาษณ์ว่า "เหตุการณ์ที่เกิดขึ้นในคลิปที่แชร์ หลังจากนั้นก็ได้มีการปรับความเข้าใจ คุยกันเรียบร้อย สิ่งที่เกิดขึ้นเกิดจากการใช้อารมณ์ และก็ใช้สื่อโซเชียลในทางที่ผิด หลังจากนั้นเรามีงานต่อๆ มา ซึ่งความสัมพันธ์เราดีอยู่แล้ว" และทนายความของเขากล่าวในวันที่ 4 มีนาคม ปีเดียวกันว่า การกล่าวหาว่าคุกคามทางเพศนั้นเป็นการปรักปรำโดยไม่มีมูล และต่อมาในวันที่ 22 มีนาคม พ.ศ. 2564 อาร์ต ภาคภูมิ โพสต์อินสตาแกรมว่าเรื่องดังกล่าวเกิดขึ้นเมื่อนานมาแล้ว ไม่อยากให้ขุดคุ้ยขึ้นมาอีก และได้ฟ้องร้องผู้ที่นำเรื่องไม่จริงมาพูด ทั้งนี้สำนักพิมพ์เดลินิวส์ได้รายงานว่าในวันที่ 10 มีนาคม พ.ศ.2566 เรื่องราวได้สิ้นสุดลงในชั้นศาล โดยอาร์ต ภาคภูมิ ได้กล่าวขอโทษมิว ศุภศิษฏ์ ผ่านทางอินสตาแกรมว่า "เรื่องราวระหว่างอาร์ตกับพี่มิว เกิดจากความเข้าใจผิดซึ่งกันและกัน และในวันนี้อาร์ตได้มีการพูดคุยทำความเข้าใจกับพี่มิวในศาลแล้ว จึงมีเจตนาที่จะลงข้อความขอโทษพี่มิวไว้ ณ ที่นี้ นับจากนี้ทั้งอาร์ตและพี่มิวจะไม่พูดถึงเรื่องนี้กันอีก และไม่ให้สัมภาษณ์เกี่ยวกับเรื่องนี้อีกต่อไป เนื่องจากเรื่องราวนี้ได้ยุติลงในศาลแล้ว" ขณะเดียวกันด้าน “มิว ศุภศิษฏ์” ได้แชร์สตอรี่ดังกล่าวของ “อาร์ต ภาคภูมิ” พร้อมข้อความว่า “ขอบคุณครับ พี่ไม่ติดใจอะไรแล้ว ขอให้แฟนคลับทั้งสองฝ่ายติดตามผลงานของแต่ละคนต่อไปนะครับ” https://www.dailynews.co.th/news/2083564/

## ผลงานการแสดง
### ภาพยนตร์

### ละครโทรทัศน์ซีรีส์

### มิวสิกวิดีโอ

## ผลงานเพลง
### ซิงเกิล

### อัลบั้มสตูดิโอ

### ผลงานการแต่งเพลง
*มิวศุภศิษฏ์
** Summer Fireworks
** Drowning
** Absence
*มิวศุภศิษฏ์-วี วิโอเลต
** ก่อนรักกลายเป็นเกลียด Ft. วี วิโอเลต

### โปรเจกต์ดนตรี

### ซาวด์แทร็ก

### Live Performances

#### 2020
*Tharn Type The Series Fan Meeting in Bangkok :เนี่ยน ฮอลล์ ศูนย์การค้ายูเนี่ยน มอลล์-9 กุมภาพันธ์ 2563
*Mew Special Hour-2 ก.พ. 2563
*GLOBAL PRESS CONFERENCE MEW SUPPASIT SECOND SINGLE “NAN NA:ศูนย์การค้ายูเนี่ยน มอลล์ - 19 พฤศจิกายน 2563 

#### 2021
*“MEW Once Upon a Time B DAY LIVE CONCERTแขกรับเชิญอะตอม ชนกันต์, NICECNX, Dao ดาวโอเกะ, ครูสอนร้องเพลงของมิว Nita, PRETZELLE, HARLEM SHAKE, THREE MAN DOWN - 21 กุมภาพันธ์ 2564

#### 2022
* MEW SUPPASIT B.DAY LIVE CONCERT ‘MADE FOR TWO’ Live concert มีแขกรับเชิญ PRETZELLE, PiXXiE, BOWKYLION, AUTTA, THE TOYS  -21 กุมภาพันธ์ 2565
* MSS HALLOWEEN party 2022- union hall at union mall,Live Streaming-31 ตุลาคม 2565
* Mew Suppasit 1st Fan Meeting In Japan– 4 พฤศจิกายน 2565

#### 2023
* MEW SUPPASIT 1st SOLO Fanmeeting in Korea ICE&FIRE 1st ICE เวลา 11AM.(KST) 2 nd FIRE เวลา  3PM.(KST) และ Live Streaming เวลา 11 AM.(KST)  –  28 มกราคม 2566
*  MEW SUPPASIT 2023 BIRTHDAY FAN MEETING ตรีมYTK(ณ Union Hall ศูนย์การค้ายูเนี่ยนมอลล์)–  11 กุมภาพันธ์ 2566
*  MewSuppasit Music Theater  Fanmeeting in japan- Kanagawa Prefectural Hall Large Hall -3 พฤษภาคม 2023
* Mew My Universe Fanmeeting 1st in 
Balai Sarbini Jakarta Indonesia
- 12 พฤษภาคม 2023.
* SUMMER VACATION IN OSAKA-Zepp Namba(osaka) #MewSummerinOSAKA -1 สิงหาคม 2023
*MEW 2ND FM IN MANILA 
-Samsung Hall, SM Aura Premiere มะนิลา ฟิลิปปินส์
#MewInManila2023 -27 ตุลาคม 2023

## รางวัลและการเสนอชื่อ

## อ้างอิง

## แหล่งข้อมูลอื่น
* 
* 
* 

หมวดหมู่:บุคคลจากจังหวัดนนทบุรี
หมวดหมู่:นักแสดงชายชาวไทย
หมวดหมู่:บุคคลจากโรงเรียนสาธิตแห่งมหาวิทยาลัยเกษตรศาสตร์
หมวดหมู่:บุคคลจากคณะวิศวกรรมศาสตร์ มหาวิทยาลัยเกษตรศาสตร์
หมวดหมู่:บุคคลจากคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:นักแสดงชายจากจังหวัดนนทบุรี
หมวดหมู่:นักแสดงละครโทรทัศน์ชายชาวไทย
หมวดหมู่:นายแบบไทย
หมวดหมู่:นักร้องชายชาวไทย
หมวดหมู่:นักแต่งเพลงชาวไทย
หมวดหมู่:นักธุรกิจชาวไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:นักแสดงชายชาวไทยในศตวรรษที่ 21
หมวดหมู่:พุทธศาสนิกชนชาวไทย
หมวดหมู่:นักแสดงไทยที่มีความหลากหลายทางเพศ